paragraph_text: Čakavski sabor hrvatska je kulturna udruga sa sjedištem u Žminju.<ref>Čakavski sabor, Istrapedia, istra.lzmk.hr, pristupljeno 2. prosinca 2015. Sastoji se od saveza više katedara na području od Istre, Like, Primorja i otoka sve do juga Dalmacije.<ref>Mirjana Pavletić, Čakavski sabor: fenomen i pokretač kulturnih središta, Kaj, časopis za književnost, umjetnost, kulturu, Vol.47 (230) No.5-6 (330-331), siječanj 2015., Hrčak, hrcak.srce.hr, pristupljeno 2. prosinca 2015. U novije vrijeme osnivaju se katedre i u hrvatskome iseljeništvu. Cilj Čakavskog sabora okupljanje je i suradnja kulturnih i znanstvenih djelatnika zainteresiranih za njegovanje, promicanje, proučavanje i unapređivanje kulture i znanosti na čakavskim govornim područjima i među ljubiteljima čakavštine u Republici Hrvatskoj, te suradnja s čakavcima i ljubiteljima čakavštine u inozemstvu.<ref>Izvadak iz Statuta, Cilj i zadaće Čakavskog sabora, Čakavski sabor, www.cakavskisabor.hr, pristupljeno 2. prosinca 2015.